**Baross Imre Artistaképző Intézet Előadó-művészeti Szakgimnázium, Gimnázium, Technikum és Alapfokú Táncművészeti Iskola**

**JÁRVÁNYÜGYI INTÉZKEDÉSI TERV**

Intézkedési terv a Baross Imre Artistaképző Intézet Előadó-művészeti Szakgimnázium, Gimnázium, Technikum és Alapfokú Táncművészeti Iskola az Emberi Erőforrások Minisztériuma a Nemzeti Népegészségügyi Központtal és az Operatív Törzzsel együttműködve, intézkedési tervben foglalta össze a szükséges intézkedéseket a 2020/2021. tanévben a köznevelési intézményekben a járványügyi készenlét idején alkalmazandó eljárásrendről. A protokoll bevezetéséről és alkalmazásáról az intézményvezető köteles gondoskodni, a fenntartó feladata a megvalósítást ellenőrizni. Iskolánkban az alábbi eljárásrendet alkalmazzuk a 2020-2021. tanévben a járványügyi készenlét idején

1. **FELKÉSZÜLÉS A NEVELÉSI ÉVRE, TANÉVKEZDÉSRE**

• Az intézmény épületeiben alapos, mindenre kiterjedő fertőtlenítő takarítás történik.

• Az Oktatási Hivatal honlapján Tanévnyitó 2020 címen aloldalt alakított ki, amelyen keresztül az aktuális információk mellett a járvány elleni védekezésre való felkészüléssel kapcsolatos és a köznevelési intézményeket érintő kiemelt hírek, tájékoztatók, feladatok kerülnek közzétételre.

1. **AZ INTÉZMÉNYEK LÁTOGATÁSA, RENDEZVÉNYEK, KIRÁNDULÁSOK**

• A nevelési-oktatási intézményt kizárólag egészséges, tüneteket nem mutató gyermek, tanuló látogathatja. Kézfertőtlenítő használata érkezéskor a bejáratnál kötelező.

• Kérjük a szülőket, hogy amennyiben gyermeküknél tüneteket észlelnek, a NNK aktuális eljárásrendje alapján gondoskodjanak orvosi vizsgálatról. A szülő köteles az iskolát értesíteni, ha a gyermeknél koronavírus-gyanú vagy igazolt fertőzés van.

• A szülők az iskola épületébe nem léphetnek be.

 • Az oktatásban és nevelésben, illetve az intézmény működtetésében csak egészséges és tünetmentes dolgozó vegyen részt.

• Minden szükséges intézkedést megteszünk az intézményben az intézményi csoportosulások megelőzésére a tanév folyamán mind az intézmény területén, mind az intézmény épülete előtt.

• Az osztálytermekben lehetőség szerint gondoskodunk a tanulók lazább elhelyezéséről.

 • A tanítási órákon, foglalkozásokon a maszk viselése lehetséges, de nem kötelező.

• A közösségi terekben egyszerre csak annyi tanuló tartózkodhat, hogy betartható legyen a 1,5 méteres védőtávolság.

• Amennyiben a védőtávolság nem tartható be a közösségi tereken, úgy az ott tartózkodás idején a szájat és orrot eltakaró maszk viselése kötelező.

• A szakmai órák kivételével, valamint a nyelvi bontó termek, az informatika termek, az osztályok lehetőség szerint ugyanazt a tantermet használják.

• A megfelelő védőtávolság betartása különösen fontos a mosdókban, illetve az öltözőkben, ezért a szakmai órák előtti és utáni öltözésnél az öltözőkben történő csoportosulás elkerülése érdekében 5 perccel korábban fejezzük be az órát.

 • Nagy létszámú tanuló vagy pedagógus egyidejű jelenlétével járó (pl.: kulturális program) rendezvény megszervezése során tekintettel kell lenni az alábbiakra: létszámkorlát szigorú betartása – a résztvevők körének korlátozása, az alapvető egészségvédelmi intézkedések, szabályok betartása (távolságtartás, maszkviselés, kézfertőtlenítés, szellőztetés).

• Az osztálykirándulások és tanulmányi kirándulások belföldi megvalósítását is mellőzzük egyéb utassításig.

• Személyes megjelenéssel járó szülői értekezleteket nem tartunk, a szükséges információkat elektronikus felületeken küldött üzenet formájában juttatjuk el a szülőkhöz.

1. **EGÉSZSÉGÜGYI SZEMPONTBÓL BIZTONSÁGOS KÖRNYEZET KIALAKÍTÁSA**

• Az intézmény bejáratánál vírusölő hatású kézfertőtlenítőt biztosítunk, melynek használata minden belépő számára kötelező. Az intézményben, étkezések előtt és után, alaposan mossunk kezet vagy fertőtlenítsük a kezünket (a tanulók esetében inkább javasolt a szappanos kézmosás).

• Kiemelt figyelmet fordítunk a gyakorló termek, és felszereléseik rendszeres, naponta többször történő fertőtlenítésre

• A rekvizitek, ill. artista oktatási eszközök fertőtlenítése folyamatosan nem megoldható, ezért a foglalkozások megkezdésekor ill. befejezésekor a kézfertőtlenítés a diákok és a szakmai oktatók számára is kötelező

• A szociális helységekben biztosítjuk a szappanos kézmosási lehetőséget, melyet kiegészítünk a folyosón elhelyezett vírusölő hatású kézfertőtlenítési lehetőséggel

• Kéztörlésre papírtörlőt biztosítunk. Videók, képek bemutatása történik a helyes kézmosás szabályairól: <https://semmelweis.hu/koronavirus/mit-tehetunk/kezhigiene/> (Tüsszentés, köhögés, orrfújás protokoll (könyökhajlat) az osztályfőnöki órán megbeszélés tárgy

• A személyi higiénia alapvető szabályairól a tanulóknak részletes, az adott korosztálynak megfelelő szintű tájékoztatást adunk. Felhívjuk a tanulók figyelmét az úgynevezett köhögési etikettre: papír zsebkendő használata köhögéskor, tüsszentéskor, majd a használt zsebkendő szemeteskukába dobása, és alapos kézmosás, kézfertőtlenítés.

 • Az intézmény területén a tantermi órák kivételével, mindenki számára kötelező a maszk viselése. Kivétel a szakmai óra és az étkezés ideje, illetve tanórákon sem kötelező, de ajánlott.

• A fertőtlenítő takarítás során kiemelt figyelmet fordítunk arra, hogy a kézzel gyakran érintett felületek (a padok, asztalok, székek, az ajtó-, ablakkilincsek, korlátok, villany és egyéb kapcsolók, informatikai eszközök (billentyűzet, monitor, egér, stb.), mosdók csaptelepek, WC lehúzók, stb.) valamint a padló és a mosható falfelületek vírusölő hatású szerrel fertőtlenítésére kerüljenek. (vezetői ellenőrzés, szaktanár jelezze, ha problémát észlel)

 • Zárt térben a kórokozók koncentrációjának csökkentése érdekében kiemelt figyelmet fordítunk a folyamatos vagy rendszeres, fokozott intenzitású természetes szellőztetésre, mely vonatkozik minden zárt térre, így a folyosókra, valamint a szociális helyiségekre is. A helyiségek ablakát időjárás függvényében lehetőség szerint nyitva tartjuk.

• Az iskolában használt taneszközöket, rendszeresen fertőtlenítjük

* Allergia tünetek esetén esetén a szülő orvosi igazolást nyújt be a meglévő alapbetegségről.
* A külföldről hazatérő diák két hét kötelező karanténba vonul, melyről a szülő az intézményt értesíti.
1. **ÉTKEZTETÉSRE VONATKOZÓ SZABÁLYOK**

• Betartjuk az Evangélikus Kollégium ebédlőjében előírt egészségügyi előírásokat.

1. **ISKOLA EGÉSZSÉGÜGYI ELLÁTÁS SZABÁLYAI**

• Az iskolai szűrővizsgálatok és az iskola-egészségügyi ellátás során az ide vonatkozó szabályokat szükséges betartani. Ennek megfelelően, amennyiben az egészségügyi ellátás korlátozásának elrendelésére nem kerül sor, a szűrővizsgálatokat, és egyéb feladatokat maradéktalanul el kell végezni.

 • A személyes találkozást igénylő teendők esetében – védőnői szűrővizsgálatok, tisztasági vizsgálatok, védőoltások, védőnői fogadóóra – a feladatok elvégzése a járványügyi óvintézkedések (személyi higiéné, a használt eszközök fertőtlenítése, szellőztetés, zsúfoltság kerülése, maszkhasználat) figyelembevételével történik.

• Amennyiben az egészségügyi ellátás során a gyermeknél fertőzés tünetei észlelhetők, jelen tájékoztató „Teendők beteg személy esetén” pontja szerinti intézkedések megtétele szükséges, mely egyidejűleg kiegészítendő a vizsgálatok felfüggesztésével, a helyiség és az eszközök fertőtlenítésével, és alapos szellőztetéssel.

1. **TANULÓI HIÁNYZÁSOK KEZELÉSE**

• Annak a tanulónak az iskolai hiányzását, aki a vírusfertőzés szempontjából veszélyeztetett csoportba tartozik tartós betegsége vagy pl. immunszupprimált állapota miatt, erről orvosi igazolással rendelkezik, és azt bemutatja, esetleges hiányzását igazolt hiányzásnak tekintjük. Igazolt hiányzásnak tekintjük továbbá, ha a tanuló hatósági karanténba kerül, a részére előírt karantén időszakára. A karantén időszakban a tanuló az otthona elhagyása nélkül, a pedagógusokkal egyeztetett kapcsolattartási és számonkérési forma mellett, részt vehet az oktatásban.

• A tanuló távolmaradásával kapcsolatos valamennyi szabály a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben foglaltak szerint érvényes, azok betartása szerint járunk el.

**7. TEENDŐK BETEG SZEMÉLY ESETÉN**

 • Amennyiben egy gyermeknél, pedagógusnál, vagy egyéb dolgozónál fertőzés tünetei észlelhetők, haladéktalanul elkülönítjük, értesítjük az iskolaegészségügyi orvost, aki az érvényes eljárásrend szerint dönt a további teendőkről. Gyermek esetén értesítjük a szülőt/gondviselőt, akinek a figyelmét felhívjuk arra, hogy feltétlenül keressék meg telefonon a gyermek háziorvosát/házi gyermekorvosát, és azt követően az orvos utasításainak alapján járjanak el.

• A beteg gyermek felügyeletét ellátó személynek kesztyű és maszk használata kötelező.

 • A tanuló az iskolába – hasonlóan más megbetegedésekhez – kizárólag orvosi igazolással térhet vissza, melyet az intézmény elfogad, azt saját hatáskörben nem bírálhatja felül.

 • Amennyiben krónikus betegséggel élő gyermek az új koronavírus okozta járványügyi helyzet miatt speciális eljárást, védelmet igényel, erről a kezelőorvosnak kell döntenie, mely alapján tesszük meg a szükséges intézkedéseket.

**8. KOMMUNIKÁCIÓ**

• Felhívjuk az iskola közösségéhez tartozók – szülők, pedagógusok, tanulóink – figyelmét, hogy hiteles forrásokból tájékozódjanak. Az oktatással kapcsolatos híreket a www.kormany.hu és a www.oktatas.hu felületein lehet/kell követni.